Adressebok Hjelp
Indeks

# Slå sammen dupliserte kontakter

Hvis du har flere adressekort for samme person, kan du enkelt slå sammen kortene til ett kort samtidig som all informasjonen bevares.

1. Åpne Adressebok, og finn kortene du vil slå sammen. Bruk søkefeltet for å finne raskt fram til kortene.
2. Velg Vis > «Kort og kolonner».
3. Hold nede Skift-tasten, og klikk i Navn-kolonnen for å markere kortene du vil slå sammen. (Hold nede Kommando-tasten hvis kortene ikke er ved siden av hverandre i listen.)
4. Velg Kort > Slå sammen kort.

Adressebok oppretter et nytt kort som kombinerer informasjonen fra kortene du har valgt. Kontroller informasjonen i det nye kortet, og rediger eller slett informasjon som står oppført to ganger.

Adressebok bruker bildet på det første kortet på det sammenslåtte kortet.