Hjælp til Adressebog
Register

# Føje en person til Adressebog

Brug Adressebog til opbevaring af kontaktoplysninger om de personer, som du kommunikerer med. Mail, iChat og andre programmer bruger oplysningerne i Adressebog. Når du f.eks. skriver modtagerens adresse i en ny besked i Mail, kan du nøjes med at skrive navnet. Mail finder automatisk den korrekte adresse i Adressebog. I iCal kan du trække et navn fra Adressebog til en begivenhed i din kalender og på den måde invitere personen til begivenheden.

1. Åbn Adressebog, og vælg Arkiv > Nyt kort. Der oprettes et nyt kort med tomme felter til oplysningerne om personen. Hvis et felt ikke er relevant, skal du bare springe det over. Feltet vises ikke på det færdige kort.
2. Føj de kontaktoplysninger, du vil bruge, til felterne. Tryk på Tabulatortasten for at flytte fra felt til felt. Hvis du skal skrive en adresse, der fylder to linjer, skal du trykke på Retur og tilføje ekstra linjer. Du kan kun føje ekstra linjer til adressefeltet.
3. Hvis du vil tilføje flere felter, f.eks. ekstra telefonnummer eller faxnummer, skal du klikke på knappen Tilføj (+) ud for navnet på et felt. Knappen Tilføj vises kun, når du har brugt de felter, der allerede vises på skærmen.
4. Når du er færdig med at skrive oplysninger, kan du se det færdige kort, hvis du klikker på knappen Rediger.

Hvis du vil tilføje et virtuelt adressekort (visitkort), som du har fået tilsendt, skal du trække det til vinduet Adressebog. Du kan også dobbeltklikke på det virtuelle kort for at åbne Adressebog og tilføje kortet. Hvis personen allerede findes i din adressebog, bliver du spurgt, om du vil flette de nye oplysningerne sammen med det eksisterende kort.

## Se også

importere adresser