Hjælp til Adressebog
Register

# Udskrive kuverter

Adressebog gør det nemt at udskrive kuverter med navne og adresser fra din adressebog. Du kan udskrive en enkelt kuvert, kuverter til udvalgte navne og kuverter til alle navne i din adressebog.

1. Anbring kuverter i din printer, og konfigurer om nødvendigt printeren til at udskrive kuverter.
2. Vælg i vinduet Adressebog din adressebog eller en gruppe i kolonnen Gruppe, eller vælg i kolonnen Navn de personer, til hvem du vil udskrive kuverter.

   Det er kun kontaktoplysninger med gadenavn, der bliver udskrevet.

3. Vælg Arkiv > Udskriv.
4. Vælg Kuverter på lokalmenuen Type.
5. Konfigurer de andre printerindstillinger, og klik på Udskriv.

Klik på Layout, og vælg den type kuvert, du bruger, på lokalmenuen Layout. Hvis du bruger en speciel kuvert, skal du vælge Definer speciel på lokalmenuen Layout og anføre kuvertens mål.

Klik på Mærke for at skrive en returadresse og vælge andre indstillinger. Vælg "Udskriv min adresse", og vælg en adresse på lokalmenuen for at inkludere en returadresse. Vælg de adresser, du vil udskrive, på lokalmenuen Adresser. Med de andre indstillinger kan du vælge rækkefølgen af udskrifter, om "land" skal udskrives, vælge farve til teksten på kuverterne, vælge et billede, der skal vises i øverste venstre hjørne, og den skrift, der skal bruges.

Klik på Retning, og vælg, hvilken vej kuverterne skal lægges i printeren.

Hvis personerne i den valgte gruppe har flere adresser, kan du vælge, hvilken adresse der skal bruges. Klik på Annuller for at lukke dialogen Udskriv. Vælg derefter Rediger > Rediger distributionsliste, og vælg de adresser, du vil bruge.

Du kan ikke udskrive direkte fra netværksbiblioteker. Du udskriver oplysninger om adresser i netværksbiblioteker ved at trække adresserne til din personlige adressebog.

## Se også

udskrive

Vælge, hvilke adresser der skal bruges til medlemmer af en gruppe