Adressebok Hjelp
Indeks

# Synkronisere Adressebok og Exchange

Hvis nettverket har støtte for det, kan du synkronisere Adressebok med Exchange 2000 ved hjelp av Outlook Web Access (OWA). OWA er en Internett-tjeneste som gir deg tilgang til e-posten og kontaktene dine. OWA er nødvendig for å synkronisere Adressebok med Exchange. Adressebok inneholder en iSync-conduit som kommuniserer med Exchange ved hjelp av OWA.

Be nettverksadministratoren om å få Exchange-brukernavnet og -passordet og adressen til Outlook Web Access-tjeneren. Adressen (URLen) du bruker for å få tilgang til Outlook Web Access-tjeneren i en nettleser, er lik denne: www.myserver.com/exchange/UserName

Oppgi kun vertsnavndelen (www.mintjener.no) i feltet Outlook Web Access-tjener i Exchange-valg i Adressebok.

Active Directory inneholder en mekanisme for godkjenning i forhold til ulike nettverksressurser, inkludert Outlook Web Access. Hvis nettverksadministratoren har stilt inn Active Directory på denne maskinen ved hjelp av Katalogtilgang, kan det hende at Adressebok ikke trenger brukernavn og passord. I stedet vil informasjonen du oppga da du logget deg på, bli brukt.

## Slik stiller du inn Exchange-synkronisering i Adressebok:

1. Åpne Adressebok, og velg Adressebok > Valg.
2. I Generelt-panelet velger du «Synkroniser med Exchange» og klikker på Konfigurer om nødvendig.
3. Oppgi Exchange-brukernavnet og -passordet og Outlook Web Access-tjeneradressen.
4. Velg «Synkroniser hver time» hvis du vil at synkronisering skal utføres hver time.

   Hvis du vil synkronisere Adressebok og Exchange manuelt, åpner du iSync (i Programmer-mappen) og klikker på Synkroniser nå.

Adressebok kan synkroniseres med Exchange Server 2000. Synkronisering kan ikke utføres med Exchange 5.5 eller tidligere.

## Les også

synkronisere Adressebok