Hjælp til Adressebog
Register

# Ændre de felter, der vises på nye adressekort

Med kortskabelonen kan du angive, hvilke felter der vises på det nye kort, når du føjer en ny adresse til din adressebog. Du kan tilføje og slette oplysningsfelter på skabelonen og ændre felternes rækkefølge. Du kan f.eks. ændre kortet således, at det private telefonnummer står først og herefter arbejdsnummeret.

## Du redigerer kortskabelonen på følgende måde:

1. Vælg Adressebog > Indstillinger, og klik på Skabelon.
2. Klik på mærket ud for et felt for at anføre, hvilke felter der skal vises eller for at ændre deres indbyrdes rækkefølge. Du opretter dit eget mærke ved at vælge Speciel på lokalmenuen Tilføj felt.
3. Klik på knappen Tilføj (+) for at tilføje et felt, og klik på knappen Fjern (-) for at fjerne et felt.

De ændringer du har foretaget i rækkefølgen af felter i skabelonen, ændrer også rækkefølgen af felterne på eksisterende kort.

Du kan også tilføje felter vha. lokalmenuen Tilføj felt øverst i vinduet:

- Fornavn/efternavn (lydskrift)

- Præfiks

- Mellemnavn

- Suffiks

- Kaldenavn

- Stilling

- Afdeling

- Pigenavn

- Telefon

- E-post

- Hjemmeside

- Fødselsdag

- Datoer

- Beslægtede navne

- IM-besked

- Adresse

Nogle emner kan fjernes fra skabelonen vha. lokalmenuen Tilføj felt. Hvis der er et hak ud for et emne på menuen, skal du vælge emnet for at fjerne det fra skabelonen.

Emner på lokalmenuen Tilføj felt er utydelige, hvis feltet allerede findes i din skabelon. Standardmærket for feltet Dato er "jubilæum".

Ændring af mærker i skabelonen har ikke indflydelse på eksisterende kort. Hvis du vil ændre mærker på et eksisterende kort, skal du redigere kortet direkte.

## Se også

indstille

Bruge specielle mærker