Hjælp til Adressebog
Register

# Vælge, hvilke adresser der skal bruges til medlemmer af en gruppe

Hvis medlemmer af en gruppe har flere adresser eller telefonnumre, kan du vælge, hvilken adresse eller hvilket telefonnummer du vil bruge, når du sender en besked til gruppen eller udskriver kontaktoplysninger. Du kan administrere adresser til enkelte medlemmer af gruppen eller vælge en adressetype, der skal bruges til alle medlemmer af gruppen.

1. Vælg Rediger > Rediger distributionsliste.
2. Vælg den gruppe, hvis adresser du vil administrere.
3. Klik på lokalmenuen (kolonneoverskrift) for at vælge, hvilke type oplysninger du vil administrere - telefonnummer, e-postadresse eller gadenavn.
4. Vælg den adresse eller det telefonnummer, som du vil bruge til medlemmer med flere adresser eller telefonnumre.

   Du vælger oplysningstype til alle medlemmer af gruppen ved at klikke på den højre kolonneoverskrift i dialogen Distributionsliste og vælge E-post, Telefon eller Adresse. Vælg derefter et emne (f.eks."arbejde" eller "privat") på lokalmenuen Rediger alle mærker.