Adressebok Hjelp
Indeks

# Motta samtaler fra mobiltelefonen

Hvis både datamaskinen og mobiltelefonen din har Bluetooth-funksjonalitet, og du har koblet sammen enhetene i valgpanelet Bluetooth i Systemvalg, varsler Adressebok om innkommende samtaler.

Når du mottar en telefonsamtale, vises et vindu med nummeret til den som ringer deg. Hvis den som ringer, finnes i adresseboken, vises også navnet til personen i vinduet.

## Du kan velge mellom disse alternativene når du skal svare på anropet:

- Hvis du vil snakke med den som ringer, klikker du på Svar og svarer på mobiltelefonen.

- Klikk på «Telefonsvarer» for å stanse ringingen og gi den som ringer mulighet til å legge igjen en beskjed. Dette er det samme som å trykke på telefonsvarerknappen på mobiltelefonen.

- Hvis du vil sende den som ringer til telefonsvareren, og sende en SMS-melding til vedkommende, klikker du på SMS-svar. Dette er en praktisk måte å avslutte ringingen på samtidig som du kan svare den som ringer, uten å forstyrre andre. Forsikre deg om at telefonen til den som ringer, kan motta SMS-meldinger. Hvis den ikke kan det, vil du ikke bli varslet.

Adressebok-programmet må være åpent for å kunne varsle deg om innkommende samtaler. Avhengig av hvor den som ringer befinner seg, kan telefonnummeret være formatert på en annen måte enn det du er vant til.

Hvis du vil vite mer om hvordan du sammenkobler Bluetooth-enheter, eller om hvordan du bruker Bluetooth, kan du starte Bluetooth-filutveksling som ligger i Programmer/Verktøy, og velge Hjelp > Bluetooth Hjelp.

## Les også

mobiltelefoner

## Åpne dette for meg

Bluetooth-filutveksling