Adressebok Hjelp
Indeks

# Skrive ut adressebøker i lommeformat

Du kan skrive ut hele eller deler av adresseboken i lommeformat slik at det er lettvint å slå opp kontaktinformasjon når du er borte fra datamaskinen.

1. I Adressebok-vinduet velger du adresseboken din eller en gruppe i Gruppe-kolonnen, eller du kan velge navnene du vil skrive ut, i Navn-kolonnen.
2. Velg Arkiv > Skriv ut.
3. Velg Adressebok i lommeformat fra Stil-lokalmenyen.
4. Konfigurer utskriftsalternativene du vil ha, og klikk på Skriv ut.
5. Bruk utklippslinjene på de utskrevne arkene til å klippe ut enkeltsidene i adresseboken i lommeformat.

Bruk Egenskaper-alternativene til å velge feltene du vil skal vises for hvert navn i adresseboken.

Bruk Stil-alternativet til å velge mellom indekserte og kompakte formater.

Klikk på Velg-knappen for å velge fonten du vil bruke.

Hvis kontakter i gruppen du har valgt, har flere adresser eller telefonnumre, kan du velge hvilken adresse og hvilket telefonnummer som skal brukes for hver kontakt. Klikk på Avbryt for å lukke utskriftsvinduet. Deretter velger du Rediger > Rediger distribusjonsliste og velger adressen og telefonnumrene du vil bruke.

Det er plass til opptil seks sider i lommeformat på et ark i US Letter-format (21,6 x 28 cm) Hvis du velger en indeksert adressebok, fastsettes sidebredden av totalt antall kontakter som skal skrives ut. På grunn av fanene som skal stikke ut på hver etterfølgende side, er det nødvendig at større adressebøker har bredere sider. Hvis du velger for mange kontakter, kan ikke Adressebok få plass til alle i boken i lommeformat. Velg en større papirstørrelse, velg kompakt stil i stedet for indeksert stil eller reduser antallet kontakter som skal skrives ut.

Du kan ikke skrive ut direkte fra nettverkskataloger. Hvis du vil skrive ut adressebokinformasjon for kontakter i nettverkskataloger, flytter du kontaktene til din personlige adressebok.

## Les også

utskrift

Velge hvilke adresser som skal brukes for medlemmer i en gruppe