Adressebok Hjelp
Indeks

# Importere kontakter til Adressebok

Adressebok kan kun importere adresseinformasjon i følgende formater:

- vCard

- LDIF-format

- tabulatorseparert fil

- kommaseparert fil

Hvis du vil importere kontaktinformasjon fra et annet program, må du lagre eller eksportere en fil i et av disse filformatene. Du kan eksportere adresser i LDIF-format fra Netscape og vCard-filer fra Palm desktop, Entourage, Outlook og flere. De fleste databaser lar deg eksportere tekstfiler i tabulator- eller kommaseparert format.

Hvis du vil vite hvilken filtype du prøver å importere, velger du dokumentet og deretter Arkiv > Vis info.

## Slik importerer du adresser fra andre programmer:

1. Eksporter adressene fra det andre programmet i et av disse formatene.
2. Velg Arkiv > Importer i Adressebok, og velg formatet til den eksporterte filen i undermenyen. Velg «Tekstfil» for tabulator- og kommaseparerte filer.
3. Velg filen som inneholder de eksporterte adressene.

Tips: Hvis du vil importere flere adresser samtidig, oppretter du en vCard-fil som inneholder flere kontakter (hvis det andre programmet har støtte for det).

Ved import av tekstfiler bruker Adressebok etiketter i filen for å finne ut hvordan informasjonen skal importeres i adressebokdatabasen. For eksempel bruker Adressebok etiketten «Etternavn» i tekstfiler slik at den tilsvarer etiketten «Etternavn» i kortmalen din. I CSV-filer er det plassert etiketter foran alle informasjonsobjekter. I tabulatorseparerte filer er det et sett med etiketter i begynnelsen av filen som viser hvordan resten av filen er organisert. Derfor er det lurt å eksportere informasjon fra andre programmer i standardformater slik at du kan importere den i Adressebok. Når du for eksempel eksporterer fra Palm Desktop, bruker du standard kolonnelayout. Hvis tekstfilen ikke inkluderer etiketter, gir Adressebok deg mulighet til å tildele feltene under importprosessen.

Hvis du vil vise de siste adressene du la til i Adressebok, klikker du på Siste import i Gruppe-kolonnen. Listen med de nyeste importerte adressene blir oppdatert neste gang du importerer adresser. Bruk Vis-menyen til å vise eller skjule etiketten Siste import i Gruppe-kolonnen.

Du kan også bruke iSync til å importere kontakter fra Palm-enheten. Hvis du vil vite mer, åpner du iSync og velger iSync Hjelp for «Palm».

## Les også

vCard-filer