Hjælp til Adressebog
Register

# Synkronisere Adressebog med Exchange

Hvis netværket understøtter det, kan du synkronisere Adressebog med Exchange 2000 vha. Outlook Web Access (OWA), som er en webtjeneste, der giver adgang til e-post og adresser. OWA kræves, før du kan synkronisere Adressebog med Exchange. Adressebog indeholder en iSync-kanal, som kommunikerer med Exchange via OWA.

Bed om brugernavn og adgangskode til Exchange og adressen til Outlook Web Access-serveren hos netværksadministratoren eller IT-afdelingen. Du kan oprette forbindelse til din Outlook Web Access-server med en webbrowser via en URL-adresse, der svarer til denne: www.minserver.com/exchange/BrugerNavn

Du skal kun skrive værtsnavnet (www.minserver.com) i feltet til Outlook Web Access-server i indstillingerne til Exchange i Adressebog.

Active Directory indeholder en mekanisme til godkendelse af forskellige netværksressourcer, inklusive Outlook Web Access. Hvis netværksadministratoren har indstillet Active Directory på computeren vha. programmet Biblioteksindstilling, kræver Adressebog måske ikke et brugernavn og en adgangskode. Programmet bruger de oplysninger, du skrev, da du loggede ind.

## Indstille Adressebog til at synkronisere med Exchange:

1. Åbn Adressebog, og vælg Adressebog > Indstillinger.
2. Vælg "Synkroniser med Exchange" i vinduet Generelt, og klik om nødvendigt på Konfigurer.
3. Skriv dit brugernavn og din adgangskode til Exchange samt adressen på Outlook Web Access-serveren.
4. Vælg "Synkroniser hver time", hvis der skal synkroniseres hver time.

   Du kan synkronisere Adressebog og Exchange manuelt, hvis du åbner iSync, som ligger i mappen Programmer. Klik derefter på Synkroniser nu.

Adressebog synkroniseres med Exchange Server 2000. Programmet kan ikke synkroniseres med Exchange 5.5 eller ældre versioner.

## Se også

synkronisere Adressebog