Osoitekirja-ohjeet
Hakemisto

# Kirjekuorien tulostaminen

Osoitekirjan avulla voit tulostaa kirjekuoriin helposti nimet ja osoitteet. Voit tulostaa yksittäisiä kirjekuoria, tietyillä yhteystiedoilla tai kaikilla yhteystiedoilla.

1. Laita kirjekuoret kirjoittimeen ja määritä kirjoitin tarvittaessa tulostamaan kirjekuoria.
2. Valitse kirjekuorien tulostamista varten Osoitekirja-ikkunasta osoitekirja, ryhmä Ryhmä-sarakkeesta tai haluamasi nimet Nimi-sarakkeesta.

   Vain yhteystiedot, joissa on katuosoite, tulostetaan.

3. Valitse Arkisto > Tulosta.
4. Valitse Tyyli-ponnahdusvalikosta Kirjekuoret.
5. Määritä muut haluamasi kirjoittimen valinnat ja osoita Tulosta.

Osoita Taitto ja valitse käyttämäsi kirjekuorityyppi Taitto-ponnahdusvalikosta. Jos käytät erikoiskirjekuorta, valitse Taitto-ponnahdusvalikosta Muokattu ja määritä kirjekuoren mitat.

Lisää lähettäjän osoite ja muita valintoja osoittamalla Merkki. Valitse Tulosta osoitteeni ja lisää lähettäjän osoite valitsemalla se ponnahdusvalikosta. Valitse Osoitteet-ponnahdusvalikosta osoitteet, jotka haluat tulostaa. Lisävalinnoilla voit valita tulostusjärjestyksen, määrittää, tulostuuko maan nimi, valita tekstin tulostusvärin, kirjekuoren vasempaan yläkulmaan mahdollisesti tulostettavan kuvan sekä kirjasintyypin.

Osoita Suunta ja valitse suunta, josta kirjekuoret syötetään kirjoittimeen.

Jos valitsemasi yhteystietoryhmän jäsenillä on useita osoitteita, voit valita käytettävät osoitteet. Sulje Tulosta-valintataulu osoittamalla Kumoa. Valitse sitten Muokkaus > Muokkaa jakeluluetteloa ja valitse sitten osoitteet, joita haluat käyttää.

Et voi tulostaa suoraan verkkohakemistoista. Jos haluat tulostaa verkkohakemiston yhteystietojen osoitetietoja, vedä yhteystiedot henkilökohtaiseen osoitekirjaasi.

## Katso myös

tulostus

Ryhmän jäsenten käytettävien osoitteiden valinta