Adressebok Hjelp
Indeks

# Skrive ut på konvolutter

Adressebok gjør det enkelt å skrive ut navn og adresser fra adresseboken på konvolutter. Du kan skrive ut en enkel konvolutt, konvolutter for utvalgte navn eller konvolutter for alle kontaktene.

1. Legg konvolutter i skriveren, og konfigurer skriveren for å skrive ut på konvolutter om nødvendig.
2. I Adressebok-vinduet velger du adresseboken din eller en gruppe i Gruppe-kolonnen, eller du kan velge navnene du vil skrive ut konvolutter for, i Navn-kolonnen.

   Bare kontakter med gateadresse skrives ut.

3. Velg Arkiv > Skriv ut.
4. Velg Konvolutter fra Stil-lokalmenyen.
5. Konfigurer utskriftsalternativene du vil ha, og klikk på Skriv ut.

Klikk på Layout, og velg konvoluttypen du vil bruke, fra Layout-lokalmenyen. Hvis du bruker spesialkonvolutter, velger du Tilpasset fra Layout-lokalmenyen og angir dimensjonene til konvolutten.

Klikk på Etikett for å angi en returadresse eller andre alternativer. Velg «Skriv ut min adresse», og velg en adresse fra lokalmenyen for å inkludere returadressen. Velg hvilke adresser som skal skrives ut, fra Adresser-lokalmenyen. Med de andre alternativene du kan velge utskriftsrekkefølge, velge om adressen skal inneholde land, velge tekstfargen som skal brukes på konvoluttutskriften, velge et bilde som vises i øverste venstre hjørne, og velge hvilken font som skal brukes.

Klikk på Retning, og velg i hvilken retning du vil at konvoluttene skal mates i skriveren.

Hvis kontakter i gruppen du har valgt, har flere adresser, kan du velge hvilken adresse som skal brukes for hver kontakt. Klikk på Avbryt for å lukke utskriftsvinduet. Deretter velger du Rediger > Rediger distribusjonsliste og velger adressen du vil bruke.

Du kan ikke skrive ut direkte fra nettverkskataloger. Hvis du vil skrive ut adressebokinformasjon for kontakter i nettverkskataloger, flytter du kontaktene til din personlige adressebok.

## Les også

utskrift

Velge hvilke adresser som skal brukes for medlemmer i en gruppe