Osoitekirja-ohjeet
Hakemisto

# Hakemistopalvelujen käyttö Osoitekirjan kanssa

Jos tietokone on asetettu muodostamaan yhteys verkkosi hakemistopalveluun, Osoitekirja etsii osoitteita hakemistopalveluista automaattisesti.

Voit asettaa Osoitekirjan myös etsimään osoitteita LDAP-palvelimilta. LDAP on internet-protokolla, jota käytetään yhteystietojen etsimiseen palvelimilta.

1. Valitse Osoitekirja > Asetukset ja sitten LDAP-välilehti.
2. Osoita lisäyspainiketta määrittääksesi asetukset LDAP-palvelimelle, jota haluat käyttää. Tarvittavat tiedot saat palvelun ylläpitäjältä. Jotkin yleiset asetukset saattavat näyttää tältä: Palvelin: ldap.omayritys.com Hakukanta: ou=henkilöt, o=omayritys
3. Täytä tarvittaessa Käyttäjätunnus- ja Salasana-kentät käyttäen LDAP-palvelimen käyttäjätunnuksen nimeä ja salasanaa. Valitse Autentikointityyppi-ponnahdusvalikosta Ei mitään tai Yksinkertainen ylläpitäjän ohjeiden mukaisesti.
4. Lisäturvaa LDAP-palvelimiin, jotka on määritetty käyttämään SSL:ää, saadaan valitsemalla Käytä SSL:ää -valintaneliö.

   SSL (Secure Sockets Layer) on internet-protokolla, joka sallii tietokoneen lähettää salattua, autentikoitua tietoa internetissä. Kysy järjestelmän ylläpitäjältä, tulisiko vaihtoehto valita.

5. Osoita Tallenna.
6. Jos haluat, että LDAP-verkkohakemistokorttien yhteystiedot, jotka vedät suoraan henkilökohtaiseen osoitekirjaasi, päivitetään automaattisesti, valitse Päivitä LDAP-kortit automaattisesti.

Verkkohakemistojen tiedot näkyvät vain etsittäessä. Etsi verkkohakemisto valitsemalla Ryhmä-sarakkeesta Hakemistot ja Hakemisto-sarakkeesta hakemisto, ja kirjoita teksti hakukenttään. Jos haluat lisätä henkilön verkkohakemistosta henkilökohtaiseen osoitekirjaasi, vedä kortti hakemistosta Kaikki-osastoon Ryhmät-sarakkeeseen.

Ohjeita tietokoneen asetuksista verkon hakemistopalveluiden kanssa saat avaaalla Hakemistopalvelut ja valitsemalla Ohjeet > Hakemistopalvelut-ohjeet.

Luettelon julkisista, Osoitekirjaan lisättävistä LDAP-hakemistoista saat osoitteesta www.emailman.com/ldap/public.html tai www.nd.edu/~eds/search/ldap_search.shtml.

## Katso myös

Miksi verkkohakemistossani ei näy yhtään yhteystietoa?

## Avaa

Hakemistopalvelut

eMailman-web-sivu

Notre Dame -web-sivu