Hjælp til Adressebog
Register

# Importere og eksportere vCard-arkiver

Et vCard, eller "virtuelt adressekort," er en standardmetode til udveksling af data mellem programmer. Adressebog kan oprette og læse visitkort i vCard-format, og hvis du har et andet program, der også bruger vCard-formatet, kan du importere og eksportere adresser i vCard-formatet.

Du kan også sende dit eget kort i vCard-format til andre personer. De kan bruge vCard-arkiver til at føje dine oplysninger til deres adressebog.

Du kan også bruge et vCard til at føje adresser til adresselisten på iPod.

- Du opretter et vCard ved at trække et adressekort ud af vinduet Adressebog.

- Du føjer andres vCard til din adressebog ved at trække det til vinduet Adressebog.

- Du kan oprette et enkelt vCard med oplysninger om flere personer ved at trække mere end et kort ud af vinduet Adressebog.

- Du opretter flere vCard-arkiver på samme tid ved at holde Alternativtasten nede, mens du trækker flere kort væk fra Adressebogsvinduet.

Du kan også arbejde med et vCard vha. kommandoer på Arkivmenuen.

Adressebog understøtter LDIF-formatet (Lightweight Directory Interchange Format). LDIF et ASCII-arkivformat, der bruges til at udveksle oplysninger, og gøre det muligt at synkronisere oplysninger mellem LDAP-servere (Lightweight Directory Access Protocol). Du kan ikke eksportere oplysninger fra Adressebog i LDIF-format; du kan kun importere dem. Adressebog kan importere og eksportere vCard-arkiver.

Du afgør, hvilket format et dokument har, ved at vælge dokumentet og vælge Arkiv > Vis Info. Formatet, eller dokumenttypen, vises øverst i vinduet.

Hvis et program ikke vil acceptere vCard i standardformatet 3.0, kan du prøve at ændre formatet til 2.1 i vCard-vinduet i Indstillinger til Adressebog og sende vCard-arkivet igen.

## Se også

vCards