Hjælp til Adressebog
Register

# Sende og modtage SMS-beskeder

Hvis både computeren og mobiltelefonen understøtter Bluetooth, og telefonselskabet tilbyder SMS-tjenesten, kan du sende og modtage SMS-beskeder via Adressebog.

- Brug Bluetooth-vinduet i Systemindstillinger til at parre computeren med din telefon. På den måde kan enhederne udveksle data trådløst. Når en telefon er parret med computeren, vises en Bluetooth-knap i vinduet Adressebog. Klik på knappen for at søge efter telefoner, der er parret med computeren, og som er inden for rækkevidde (ca. 10 m).

- Hvis du vil sende en SMS-besked, skal du klikke på et mærke ud for et telefonnummer, f.eks. "privat", eller et adressekort. Vælg SMS-besked på lokalmenuen. Det nummer, du vælger, skal være til en mobiltelefon, som kan modtage SMS-beskeder. Bemærk: Ved brug af specielle tegn (f.eks. ç), formindskes den maks. længde, som e-postbeskeder kan have. Antallet af tegn, som du kan føje til en besked, vises under tekstvinduet.

- Når du modtager en SMS-besked, vises et vindue på skærmen. Hvis nummeret på den mobiltelefon, som beskeden er sendt fra, findes i din adressebog, vises afsenderens navn sammen med beskeden. Klik på "Arkiver som note" for at føje beskeden til den pågældende persons adressekort.

Programmet Adressebog skal være åbent, før du kan modtage SMS-beskeder på computeren. Af hensyn til den internationale kompatibilitet kan de numre, der ringes op fra, være formateret på en anden måde end sædvanligt i Adressebog. Dette er helt normalt.

På visse telefoner vises der evt. en advarsel, når en SMS-besked modtages. Når dialogen vises, kan leveringen af SMS-beskeden mislykkes, uden noget tegn herpå. Du skal evt. slette advarslen på telefonen. Læs dokumentationen til telefonen.

Du kan få flere oplysninger om, hvordan man parrer Bluetooth-enheder og bruger Bluetooth ved at åbne Bluetooth-arkivudveksling i Programmer/Hjælpeprogrammer, og vælge Hjælp > Bluetooth-hjælp.

## Se også

Bluetooth-enheder

## Åbn det

Bluetooth-arkivudveksling