Adressebok Hjelp
Indeks

# Skrive ut adresseetiketter

Du kan skrive ut ark med adresseetiketter fra adresseboken.

1. I Adressebok-vinduet velger du adresseboken din eller en gruppe i Gruppe-kolonnen, eller du kan velge navnene du vil skrive ut, i Navn-kolonnen.

   Bare kontakter med gateadresse skrives ut.

2. Velg Arkiv > Skriv ut.
3. Velg Adresseetiketter fra Stil-lokalmenyen.
4. Konfigurer utskriftsalternativene du vil ha, og klikk på Skriv ut.

Klikk på Layout, og velg en etikettype fra Side-lokalmenyen. Hvis du velger Tilpasset, kan du velge hvor mange etiketter du vil skrive ut på hver side, og du kan stille inn marger og mellomrom mellom etikettene.

Klikk på Etikett, og velg adressetypen du vil bruke fra Adresse-lokalmenyen. Velg utskriftsrekkefølgen for etikettene i «Skriv ut i»-lokalmenyen. Du kan legge til et lite bilde på adresseetikettene ved å klikke på Velg-knappen for bilde. Endre fonten ved å klikke på Velg-knappen for font.

Hvis kontakter i gruppen du har valgt, har flere adresser, kan du velge hvilken adresse som skal brukes for hver kontakt. Klikk på Avbryt for å lukke utskriftsvinduet. Deretter velger du Rediger > Rediger distribusjonsliste og velger adressen du vil bruke.

Du kan ikke skrive ut direkte fra nettverkskataloger. Hvis du vil skrive ut adressebokinformasjon for kontakter i nettverkskataloger, flytter du kontaktene til din personlige adressebok.

## Les også

utskrift

Velge hvilke adresser som skal brukes for medlemmer i en gruppe