Adressebok Hjelp
Indeks

# Importere og eksportere vCard-filer

Et vCard, eller «virtuelt adressekort», er en standard for utveksling av data mellom programmer. Adressebok kan opprette og lese vCard, så hvis du har et annet program som også kan bruke vCard, kan du importere og eksportere adresser som vCard.

Du kan også sende ditt eget kort i vCard-format til andre. De kan bruke vCard-filen til å legge til informasjon i adressebøkene sine.

Du kan også bruke vCard til å legge til adresser i Kontakter-listen på iPod.

- Du kan opprette en vCard-fil ved å flytte et adressekort ut av Adressebok-vinduet.

- Når du skal legge til en annen persons vCard-fil i adresseboken, flytter du den til Adressebok-vinduet.

- Hvis du vil opprette én enkelt vCard-fil med flere oppføringer, flytter du flere filer fra Adressebok-vinduet samtidig.

- Hvis du vil opprette flere vCard-filer samtidig, holder du nede Tilvalg-tasten når du flytter flere kort fra Adressebok-vinduet.

Du kan også arbeide med vCard-filer ved hjelp av kommandoene i Arkiv-menyen.

Adressebok har også støtte for LDIF-formatet (LDIF = Lightweight Directory Interchange Format). LDIF er et ASCII-filformat som brukes til å utveksle informasjon og tilrettelegge synkronisering av informasjonen mellom LDAP-tjenere (LDAP = Lightweight Directory Access Protocol). Du kan ikke eksportere informasjon fra Adressebok i LDIF-format. Du kan kun importere informasjonen. Adressebok kan importere og eksportere vCard-filer.

Hvis du vil velge dokumentformat, markerer du dokumentet og velger Arkiv > Vis info. Formatet, eller dokumenttypen, føres opp øverst.

Hvis et annet program ikke godtar vCard-filer i det standard 3.0-formatet, kan du prøve å endre formatet til 2.1 i vCard-panelet i Adressebok-valg og sende innholdet igjen.

## Les også

vCard-filer