Osoitekirja-ohjeet
Hakemisto

# Tekstiviestien lähettäminen ja vastaanottaminen

Jos sekä tietokoneessasi että matkapuhelimessasi on Bluetooth ja operaattorisi tukee Bluetoothia, voit käyttää Osoitekirjaa tekstiviestin lähettämiseen ja vastaanottamiseen.

- Linkitä tietokone puhelimeen Bluetoothin Järjestelmäasetukset-ikkunan avulla. Tällöin laitepari pystyy vaihtamaan tietoja keskenään langattomasti. Kun puhelin on muodostanut parin tietokoneen kanssa, Osoitekirja-ikkunaan ilmestyy Bluetooth-painike. Hae kantaman sisällä (n. 9 m) olevia puhelinpareja osoittamalla painiketta.

- Kun haluat lähettää tekstiviestin, osoita jotakin Osoitekirjan puhelinmerkkiä, esim. "Koti". Valitse ponnahdusvalikosta SMS-viesti. Varmista, että valitsemasi puhelin kykenee vastaanottamaan tekstiviestejä. Huomaa: Erikoismerkkien (esim. ç) käyttö vähentää lähetettävän viestin maksimipituutta. Viestiin mahtuvien merkkien määrä näkyy teksti-ikkunan alapuolella.

- Kun puhelimeesi tulee tekstiviesti, näytölle avautuu tästä kertova ikkuna. Jos lähettävän puhelimen numero on osoitekirjassasi, viestin yhteydessä näkyy lähettäjän nimi. Lisää viesti henkilön osoitekorttiin osoittamalla Tallenna huomautukseksi.

Osoitekirja-ohjelman on oltava avoinna, jos haluat vastaanottaa viestejä tietokoneellesi. Maailmanlaajuisen yhteensopivuuden vuoksi Osoitekirja saattaa näyttää saapuvien puheluiden puhelinnumerot eri muodossa kuin olit olettanut. Tämä on normaalia.

Jotkin puhelimet saattavat näyttää ilmoituksen, kun tekstiviesti on vastaanotettu. Kun ilmoitus on näkyvissä, tekstiviestin lähettäminen saattaa epäonnistua, vaikka siitä ei tulisikaan ilmoitusta. Ilmoitus on mahdollisesti kuitattava puhelimesta. Lisätietoja on puhelimen mukana tulleissa ohjeissa

Saat lisätietoja Bluetooth-laitteiden linkittämisestä ja Bluetoothin käytöstä, kun avaat Ohjelmat/Lisäohjelmat-kansiossa sijaitsevan Bluetooth-tiedostonjako-ohjelman ja valitset Ohjeet > Bluetooth-ohjeet.

## Katso myös

Bluetooth-laitteet

## Avaa

Bluetooth-tiedostojako