Hjælp til Adressebog
Register

# Udskrive adressemærkater

Du kan udskrive ark med adressemærkater fra din adressebog.

1. Vælg i vinduet Adressebog din adressebog eller en gruppe i kolonnen Gruppe, eller vælg i kolonnen Navn de navne, som du vil udskrive.

   Det er kun adresser med gadenavn, der bliver udskrevet.

2. Vælg Arkiv > Udskriv.
3. Vælg Adressemærkater på lokalmenuen Type.
4. Konfigurer de andre printerindstillinger, og klik på Udskriv.

Klik på Layout, og vælg mærkattype på lokalmenuerne Side. Hvis du vælger Definer speciel, kan du angive, hvor mange mærkater der skal være på en side og indstille margener og afstand mellem mærkater.

Klik på Mærke, og vælg den type adresse, der skal bruges, på lokalmenuen Adresser. Vælg den rækkefølge, som mærkerne skal udskrives i, på lokalmenuen "Udskriv". Du kan føje et lille billede eller grafik til adressemærkaterne ved at klikke på knappen Indstil til indstilling af billeder. Du ændrer skriften ved at klikke på knappen Skrift til indstilling af skrifter.

Hvis personerne i den valgte gruppe har flere adresser, kan du vælge, hvilken adresse der skal bruges. Klik på Annuller for at lukke dialogen Udskriv. Vælg derefter Rediger > Rediger distributionsliste, og vælg de adresser, du vil bruge.

Du kan ikke udskrive direkte fra netværksbiblioteker. Du udskriver oplysninger om adresser i netværksbiblioteker ved at trække adresserne til din personlige adressebog.

## Se også

udskrive

Vælge, hvilke adresser der skal bruges til medlemmer af en gruppe