Hjælp til Adressebog
Register

# Huske, hvordan navne udtales

Hvis du har svært ved at huske, hvordan en persons navn skal udtales, kan du føje et felt til vedkommendes kort i Adressebog og skrive navnet med lydskrift i feltet.

Denne funktion er også nyttig, når du skriver navne, der indeholder tegn, som ikke findes på dit eget sprog. Hvis du f.eks. bruger engelsk på computeren, kan du skrive et japansk navn med japanske tegn og samtidig skrive navnet med engelsk lydskrift. Navnet vises på listen med de originale tegn, men sorteres alfabetisk efter dets engelske lydskrift.

1. Find personens kort, og vælg Kort > Tilføj felt > Fornavn/efternavn (lydskrift).
2. Skriv tip til udtale af navnene over for- og efternavnene.