Adressebok Hjelp
Indeks

# Bruke nettverkskataloger sammen med Adressebok

Hvis maskinen er satt opp for å få tilgang til katalogtjenester på nettverket, søker Adressebok automatisk etter adressene i katalogtjenestene.

Du kan også sette opp Adressebok til å søke etter adresser på LDAP-tjenere. LDAP er en Internett-protokoll som brukes til å søke etter kontaktinformasjon på tjenere.

1. Velg Adressebok > Valg, og klikk på LDAP.
2. Klikk på Legg til (+) for å angi innstillinger for LDAP-tjeneren du vil bruke. Kontakt tjeneradministratoren for å få informasjonen du må skrive inn. Vanlige innstillinger kan se slik ut: Server: ldap.mycompany.com Search Base: ou=people, o=mycompany
3. Om nødvendig fyller du ut feltene «User name» og Password med navnet og passordet til brukerkontoen din på LDAP-tjeneren. Velg None eller Simple fra Godkj. type-lokalmenyen etter hva administratoren sier.
4. For ekstra sikkerhet for LDAP-tjenere som er konfigurert for å bruke SSL, marker du avkrysningsruten Bruk SSL.

   SSL (Secure Sockets Layer) er en Internett-protokoll som lar maskinen sende kryptert, verifisert informasjon over Internett. Spør systemadministratoren om dette alternativet skal velges.

5. Klikk på Arkiver.
6. Hvis du vil at kontaktinformasjon i LDAP-nettverkskatalogkort som du flytter til din personlige adressebok, skal oppdateres automatisk, velger du «Autooppdater LDAP-kort».

Informasjon fra nettverkskataloger vises kun under søking. Hvis du vil søke i en nettverkskatalog, velger du Kataloger i Gruppe-kolonnen og en katalog i Katalog-kolonnen, og deretter skriver du inn teksten i søkefeltet. Hvis du vil legge til en kontakt fra nettverkskatalogen i din personlige adressebok, flytter du kortet fra katalogen til Alle i Gruppe-kolonnen.

Hvis du vil ha instruksjoner om hvordan du setter opp maskinen slik at den får tilgang til katalogtjenester på nettverket, åpner du Katalogtilgang og velger Hjelp > Katalogtilgang Hjelp.

Hvis du vil ha en liste over felles LDAP-kataloger som du kan legge til i Adressebok, går du til www.emailman.com/ldap/public.html eller www.nd.edu/~eds/search/ldap_search.shtml.

## Les også

Hvorfor vises ikke noen av kontaktene mine i nettverkskatalogene?

## Åpne dette for meg

Katalogtilgang

eMailman-websiden

Notre Dame-websiden