Hjælp til Adressebog
Register

# Udskrive adressebøger i lommeformat

Du kan udskrive en version af hele eller dele af din adressebog i lommeformat, hvilket gør det praktisk at slå op i kontaktoplysningerne, når du ikke sidder ved computeren.

1. Vælg i vinduet Adressebog din adressebog eller en gruppe i kolonnen Gruppe, eller vælg i kolonnen Navn de navne, som du vil udskrive.
2. Vælg Arkiv > Udskriv.
3. Vælg Adressebog i lommeformat på lokalmenuen Type.
4. Konfigurer de andre printerindstillinger, og klik på Udskriv.
5. Brug de stiplede linjer på de udskrevne ark til at klippe de enkelte sider i adressebogen i lommeformat.

Brug indstillingerne til Egenskaber til at vælge de felter, som skal vises til hvert navn i adressebogen.

Brug Skift type til at vælge mellem de indekserede og kompakte formater.

Klik på knappen Indstil for at vælge den skrift, du vil bruge.

Hvis personerne i den valgte gruppe har flere adresser eller telefonnumre, kan du vælge, hvilken adresse eller hvilket telefonnummer der skal bruges. Klik på Annuller for at lukke dialogen Udskriv. Vælg derefter Rediger > Rediger distributionsliste, og vælg de adresser og telefonnumre, du vil bruge.

Der kan være op til seks sider i lommeformat på et ark papir med formatet 8,5” x 11”. Hvis du vælger en indekseret adressebog, bestemmes bredden på siden af det samlede antal adresser, du udskriver. Da der er tabulatorindryk på hver ny side, kræver lange adressebøger bredere sider. Hvis du vælger for mange adresser, kan Adressebog måske ikke få plads til dem alle i den adressebog i lommeformat, som du har indstillet. Vælg en større papirstørrelse, vælg en kompakt type i stedet for en indekseret, eller formindsk antallet af adresser, som du udskriver.

Du kan ikke udskrive direkte fra netværksbiblioteker. Du udskriver oplysninger om adresser i netværksbiblioteker ved at trække adresserne til din personlige adressebog.

## Se også

udskrive

Vælge, hvilke adresser der skal bruges til medlemmer af en gruppe