Osoitekirja-ohjeet
Hakemisto

# Yhteystiedon lisääminen Osoitekirjaan

Osoitekirjaan voidaan tallentaa ihmisten yhteystietoja. Mail, iChat ja muut ohjemat käyttävät osoitekirjan tietoja. Kun esimerkiksi kirjoitat Mailissa sähköpostia uuteen osoitteeseen, pelkän nimen kirjoittaminen riittää, koska sopiva osoite löytyy Osoitekirjasta. Voit myös vetää Osoitekirjasta nimen iCal-ohjelman kalenterin tapahtuman päälle ja kutsua tuon henkilön kyseiseen tapahtumaan.

1. Avaa Osoitekirja ja valitse Arkisto > Uusi kortti. Tällöin luodaan uusi, tyhjä kortti, johon voidaan täyttää uuden henkilön tiedot. Jos jokin kentistä jää käyttämättä, riittää kun ohitat sen. Se ei näy lopullisessa kortissa.
2. Lisää kenttiin haluamasi yhteystiedot. Painamalla sarkainnäppäintä voit liikkua kentästä toiseen. Jos katuosoitteen kirjoittaminen vaatii useamman rivin, voit lisätä uusia rivejä painamalla rivinvaihtonäppäintä. (Vain osoitekenttään voidaan lisätä rivejä.)
3. Lisää kenttiä esim. puhelin- tai faksinumeroita varten osoittamalla Lisää-painiketta (+) kentän nimen vieressä. Lisää-painike tulee näkyviin vasta kun kaikki näytöllä näkyvät kentät on käytetty.
4. Kun olet kirjoittanut kaiken tiedon, voit katsella valmista korttia osoittamalla Muokkaa-painiketta.

Virtuaalinen osoitekortti (vCard), jonka olet saanut, voidaan lisätä vetämällä se Osoitekirjan ikkunaan. Voit myös kaksoisosoittaa vCardia, jolloin Osoitekirja aukeaa ja kortti siirtyy sinne automaattisesti. Jos henkilö on jo osoitekirjassa, sinulta kysytään liitetäänkö uusi tieto jo olemassa olevaan korttiin.

## Katso myös

yhteystietojen tuominen