Osoitekirja-ohjeet
Hakemisto

# Usean osoitekortin yhdistäminen

Jos sinulla on useampia osoitekortteja yhdestä henkilöstä, voit yhdistää ne helposti tietoja hävittämättä.

1. Etsi yhdistettävät kortit Osoitekirjasta. Voit nopeuttaa toimintoa käyttämällä hakukenttää, jolloin nimiluettelo voidaan rajoittaa vain haluamiisi nimiin.
2. Valitse Sisältö > Kortti ja sarakkeet.
3. Pidä Vaihto-näppäintä painettuna ja valitse Nimi-sarakkeen kortit, jotka haluat yhdistää. (Elleivät yhdistettävät kortit ole luettelossa vierekkäin, pidä Command-näppäintä painettuna.)
4. Valitse Kortti > Yhdistä kortit.

Osoitekirja luo uuden osoitekortin, joka sisältää kaikki valituissa korteissa olevat tiedot. Voit tarkastella uutta korttia ja muokata kenttiä tai poistaa päällekkäisiä tietoja.

Osoitekirja käyttää ensimmäisessä osoitekortissa olevaa kuvaa yhdistettyjen osoitekorttien kuvana.