Adressebok Hjelp
Indeks

# Legge til en kontakt i adresseboken

Bruk Adressebok til å oppbevare kontaktinformasjonen til personer du har kontakt med. Mail, iChat og andre programmer bruker informasjon fra Adressebok. Når du for eksempel skal skrive inn mottakeradressen i en e-postmelding du skal sende i Mail, hentes den tilhørende adressen automatisk fra adresseboken når du skriver inn et navn. I iCal kan du flytte et navn fra adresseboken til en hendelse på kalenderen for å invitere personen til hendelsen.

1. Åpne Adressebok, og velg Arkiv > Nytt kort. Et nytt kort opprettes med tomme felt. Felt du ikke trenger, hopper du over. Tomme felt vises ikke i det ferdige kortet.
2. Skriv inn informasjonen du vil ha i feltene. Trykk på tabulatortasten for å flytte markøren til neste felt. Hvis du trenger flere linjer til å skrive inn adressen på, legger du til linjer ved å trykke på returtasten. (Du kan bare legge til ekstra linjer i adressefeltet.)
3. Hvis du vil legge til flere felt, for eksempel for flere telefon- eller faksnumre, klikker du på legg til-knappen (+) ved siden av feltnavnet. Legg til-knappen vises kun etter at du har fylt ut feltene som allerede finnes på kortet.
4. Når du er ferdig med å legge inn informasjon, klikker du på Rediger-knappen for å se det ferdige kortet.

Hvis du vil legge til et virtuelt adressekort (vCard) som noen har sendt deg, flytter du det til Adressebok-vinduet. Eller du kan dobbeltklikke på adressekortet (vCard) slik at det legges til automatisk i Adressebok. Hvis personen allerede finnes i adresseboken, vil du få spørsmål om du vil legge til den nye informasjonen på det eksisterende kortet.

## Les også

importere kontakter