Hjælp til Adressebog
Register

# Importere kontaktoplysninger til Adressebog

Adressebog kan kun importere kontaktoplysninger i følgende formater:

- vCard

- LDIF-format

- arkiv med tabulatoradskilte værdier

- arkiv med kommaseparerede værdier (CSV)

Hvis du vil importere oplysninger fra et andet program, skal du arkivere eller eksportere et arkiv i et af følgende formater. Du kan eksportere adresser i LDIF-format fra Netscape og vCard-arkiver fra Palm Desktop, Entourage, Outlook og andre programmer. I de fleste databaseprogrammer kan du eksportere tekstarkiver med tabulatoradskilte eller kommaseparerede værdier.

Du identificerer den arkivtype, du importerer, ved at vælge dokumentet og vælge Arkiv > Vis Info.

## Du importerer adresser fra andre programmer på følgende måde:

1. Eksporter dine adresser fra det andet program i et af de korrekte formater.
2. Vælg i Adressebog Arkiv > Importer, og vælg formatet på det eksporterede arkiv på undermenuen. Vælg "Tekstarkiv" til arkiver med tabulatoradskilte og kommaseparerede værdier.
3. Vælg det arkiv, der indeholder de eksporterede adresser.

Tip: Hvis du vil importere mange adresser samtidig, skal du oprette et vCard med flere adresser (hvis det andet program kan arbejde med denne funktion).

Når du importerer tekstarkiver, bruger Adressebog mærker i arkivet for at finde ud af, hvordan oplysningerne skal importeres til din adressebog. F.eks. bruger Adressebog mærket "Efternavn" i et tekstarkiv til at tilpasse de tilhørende oplysninger til "Efternavn" i din kortskabelon. I arkiver med kommaseparerede værdier (CSV) vises et mærke før hver oplysning. I arkiver med tabulatoradskilte værdier vises i begyndelsen af arkivet et sæt mærker, som fortæller, hvordan resten af arkivet er organiseret. Derfor er det en god ide at eksportere oplysninger i standardformat fra et andet program, så oplysningerne kan importeres til Adressebog. Når du eksporterer fra Palm Desktop, skal du f.eks. bruge standardlayoutet til kolonner. Hvis dit tekstarkiv ikke inkluderer mærker, giver Adressebog dig mulighed for at tildele felterne under importen.

Du kan se den seneste samling adresser, du har føjet til Adressebog, hvis du klikker på Seneste import i kolonnen Gruppe. Listen over de senest importerede adresser opdateres næste gang, du importerer adresser. Brug Oversigtmenuen til at vise og skjule det seneste importerede emne i kolonnen Gruppe.

Du kan også bruge iSync til at importere adresser fra din Palm-enhed. Du kan få flere oplysninger, hvis du åbner iSync og søger efter "Palm " i iSync-hjælp.

## Se også

vCards